OMNIAN AIKUISOPISTO 28.9.2012

**TOP –TEHTÄVÄ SYKSY 2012** LMPA ilta, Tutkinnon perusteet 2001 ja 2010

1. **TYÖSSÄOPPIMISEN TAVOITTEET**

Laadi konkreettiset **tavoitteet** ammattitaitovaatimusten mukaisesti tälle TOP -jaksolle. Keskustele tavoitteistasi työssäoppimisen ohjaajan kanssa ja lähetä ne ohjaavalle opettajallesi ensimmäisen työssäoppimisviikon aikana.

1. **OHJAUSKESKUSTELU**

Sovi opettajan kanssa 1-2 käyntiä työssäoppimispaikkaan. Ensimmäisellä käyntikerralla allekirjoitetaan aikuisopiskelijan suunnitelma työssäoppimisesta ja tarkastetaan työvuorosuunnitelma sekä käydään läpi tavoitteita (millaisia työtehtäviä tekemällä asetetut tavoitteet saavutetaan).

1. **KOKOAVA TEHTÄVÄ**

= valmistavan koulutuksen (asiakaslähtöisyys: yhteiskunnallisuus ja kulttuurisuus sekä mielenterveys- ja päihdeongelmat ja niiden hoitosuositukset) ja työssäoppimisen yhdistäminen

**3.1. Työssäoppimispaikan palvelukuvaus**

- kuvaa yksikön perustehtävä, tuotetut palvelut, asiakaskohderyhmä ja henkilöstö

- selvitä, miten yksikkö sijoittuu muuhun palvelujärjestelmään (organisaation sisäinen ja ulkoinen)

- selvitä keskeiset lait ja säädökset, jotka ohjaavat yksikön toimintaa

* 1. **Työssäoppimispaikan laatutyö**

- selvitä, mitä laatutyöllä tarkoitetaan yksikössä (esimies-, työntekijä- ja asiakasnäkökulma)

- selvitä, miten käypä hoito –suositukset ja laatusuositukset näkyvät / huomioidaan yksikön arjessa

- selvitä, millaisia laadunhallinnan työkaluja käytetään yksikössä ja miten laatua arvioidaan

- selvitä, miten lääkehoidon laatu varmistetaan yksikössä

Valitse yhteistyössä työssäoppimispaikan kanssa jokin kehittämisten kohde. Toteuta ja raportoi kehittämistehtäväsi erillisen ohjeen mukaan.

**3.3. Asiakasesimerkki**

Valitse yksi asiakas, jonka tilanteeseen ja hoitoon paneudut tarkemmin. Pyydä asiakkaalta lupa tähän. Kerro, että hän esiintyy oppimistehtävässäsi nimettömänä. Tee tehtävä yhdessä asiakkaan ja työryhmän sekä muiden asiakkaan hyväksi toimivien työntekijöiden kanssa.

Selvitä ja kartoita valitsemasi asiakkaan tilannetta seuraavista näkökulmista (muista salassapito):

a. taustatiedot

b. voimavarat ja ongelmat

c. hoidon / kuntoutuksen tavoitteet

d. hoito-/ kuntoutusmenetelmät ja niiden toteutus

e. lääkehoito osana potilaan kokonaishoitoa (kirjaa lyhyesti)

f. hoidon / kuntoutuksen tulosten arviointi

Selvityksessä pääpainopisteenä **asiakkaan psyykkisen sairauden / päihdeongelman kuvaus** sekä arviointi siitä, miten hänen hoito-/ kuntoutusmenetelmissä ja lääkehoidossa toteutuvat **käypähoito –suositukset**. Lisäksi voimavarojen kohdalla tarkastele erityisesti asiakkaan käyttämiä **selviytymiskeinoja** (coping).

**3.4. Oma ammatillinen kasvu**

Pohdi omaa ammatillista kasvuasi tämän syksyn / koko koulutuksen aikana. Mitä olet oppinut? Mitkä ovat kehittymisesi kohteet? Mitkä ovat arvosi ja asenteesi (esim. vallankäyttö) mielenterveys- ja päihdeasiakkaita ja –työtä kohtaan ja miten ne ovat mahdollisesti muuttuneet? Miten toimit vuorovaikutuksessa asiakkaiden kanssa ja työryhmän jäsenenä?

Pohdi, miten olet hyödyntänyt työnohjauksellisia keskusteluja ammatillisessa ja persoonallisessa kasvussasi (jälkimmäisellä TOP-jaksolla).

**3.5. Lähteet**

Kirjaa kokoavassa tehtävässä käyttämäsi lähteet (huomioi lähdemateriaalin ajantasaisuus).

Palauta kokoava tehtävä 5.11.2012 (valmistuvat) ja 19.11.12 (1. lukukauden opiskelijat) mennessä Kokoavien tehtävien moodlen palautuskansioon Käsittelemme tehtäviä TOP-purussa. Kokonaisarvosana (asiakaslähtöisyys: yhteiskunnallisuus ja kulttuurisuus sekä mielenterveys- ja päihdeongelmat ja niiden hoitosuositukset) muodostuu aktiivisesta osallistumisesta valmistavaan koulutukseen sekä kokoavasta tehtävästä ja sen esittämisestä.

1. **ITSEARVIOINTI**

Laadi työssäoppimisjaksosta **itsearviointi**. Arvioinnin lähtökohtana ovat mielenterveys- ja päihdetyön osaamisalan ammattitaitovaatimukset (tutkinnon perusteet 2010 tai 2001) ja niistä johtamasi henkilökohtaiset tavoitteet. Myös työpaikkaohjaaja laatii opiskelijan osaamisesta kirjallisen arvioinnin tavoitesuuntautuneesti ja arvioi työssäoppimisjakson suoritettu tai kesken. Itsearviointi ja ohjaavan työntekijän arviointi palautetaan ohjaavalle opettajalle arviointikeskusteluun mennessä tai viimeistään 20.11.2012.

Menestystä työssäoppimisjaksolle!